**Pulkonkosken koulun säännöt**

Koulun järjestyssääntöjen tarkoituksena on edistää koulun sisäistä järjestystä, opiskelun esteetöntä sujumista sekä kouluyhteisön turvallisuutta ja viihtyisyyttä. Järjestyssäännöt perustuvat Suomen lakeihin ja ne ovat voimassa kaikessa kouluajalla tapahtuvassa toiminnassa. Järjestyssääntöjä sovelletaan koulun alueella ja koulun ulkopuolella järjestettävän koulun toiminnan yhteydessä, esim. retket, leirikoulut.

1. **Oppilaan oikeuden ja velvollisuudet**

Jokaisella koulun oppilaalla ja henkilöstöön kuuluvalla on oikeus fyysiseen ja psyykkiseen koskemattomuuteen. Oppilaan velvollisuus on osallistua opetukseen ja suorittaa tehtävänsä tunnollisesti. Koulupäivinä pukeudutaan asiallisesti ja sään vaatimalla tavalla.

1. **Hyvä käytös**

Koulussamme käyttäydytään huomaavaisesti, ystävällisesti ja kohteliaasti koulutovereita ja aikuisia kohtaan.

1. **Koulumatkat**

Koulumatkoilla noudatetaan liikennesääntöjä. Koulukuljetuksen aikana käyttäydytään kohteliaasti ja rauhallisesti. Kuljetuksen aikana noudatetaan koulun henkilökunnan ja kuljettajan antamia ohjeita. Koulumatkoilla pimeän aikaan käytetään huomioliivejä.

1. **Oppitunnit**

Jokainen oppilas edistää omalta osaltaan työrauhaa huomioimalla toiset kohteliaasti. Koulutyön aikana työskennellään annettujen ohjeiden mukaisesti.

1. **Välitunnit**

Välituntialueena toimii koulun piha-alue. Välitunneilla leikitään ja liikutaan sovituilla alueilla.

1. **Ruokailu**

Koulussamme noudatetaan hyviä ruokailutapoja. Yhteistyössä huolehdimme, että ruokailuhetki on rauhallinen.

1. **Tilat ja välineet**

Koulun sisätiloissa liikutaan kävellen. Koulussamme pidetään hyvää huolta sekä omista että yhteisistä tavaroista, välineistä ja tiloista. Polkupyörät säilytetään niille varatuilla paikoilla.

1. **Mobiililaitteiden käyttö**

Mobiililaitteita käytetään koulun henkilökunnalta saatujen ohjeiden mukaan. Ilman opettajan lupaa mobiililaitteiden käyttäminen on kiellettyä oppituntien ja opetuksen aikana. Toisten henkilöiden (oppilaiden, koulun henkilökunnan tai muiden henkilöiden) kuvan julkaiseminen ilman tämän lupaa internetissä, sosiaalisessa mediassa tai muussa julkisessa paikassa on kielletty. Koulu ei korvaa kadonnutta tai rikkoutunutta mobiililaitetta.

1. **Vaaralliset aineet/esineet, ympäristöstä huolehtiminen ja kurinpito**

Jos oppilaalla epäillään olevan kiellettyjä, vaarallisia tai vahingoittamiseen tarkoitettuja esineitä tai aineita, on opettajalla ja rehtorilla oikeus tarkastaa oppilaan tavarat ja ottaa edellä mainitut esineet/aineet haltuunsa. Oppilaalla on velvollisuus vahingonkorvaamiseen ja likaamansa tai epäjärjestykseen saattamansa koulun omaisuuden puhdistamiseen tai järjestämiseen. Koulun piha-alueella ei saa heittää lumipalloja.